### | | | | --- | --- | | | | | --- | | **Teknik- og Miljøudvalget** 5. december 2019 Sagsnr. 710-2018-35664 Dok.nr. 710-2019-247732 Sagsbehandler DPABS | | 78.                 Etablering af vuggestuepladser - Åbent

###

|  |  |
| --- | --- |
| Tidl. politisk behandling | BY, 29.01.19, pkt. 14 |
| Forventet sagsgang | TM-U, BS-U, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage stilling til anlægsbevilling
på i alt 5,497 mio. kr. Anlægsbevillingen dækker udvidelse med 15
vuggestuepladser ved en tilbygning til [adresse] i Hadsten og
etablering af seks ekstra vuggestuepladser i Den integrerede institution
Børnely i Farre ved ombygning af eksisterende lokaler. Beløbet er en del af en
samlet anlægspulje i Budget 2019-22 og Budget 2020-23 til etablering af
vuggestuepladser.

Baggrunden for at etablere flere vuggestuepladser er et
stigende børnetal på 0-2-års området samt vanskeligheder ved at rekruttere et
tilstrækkeligt antal dagplejere (bilag 1 ”Kapacitetsanalyse på
dagtilbudsområdet 2019-23”).

Projektet i Hadsten omfatter en tilbygning på ca. 170 m²
med grupperum, puslerum, garderobe, krybberum samt bygningsintegration med den
eksisterende bygning med nyt fællesareal. Idéoplæg til udvidelse med 15
vuggestuepladser i [adresse] fremgår af bilag 2. Byggeriet
udføres i perioden oktober 2020 – juli 2021, så de nye lokaler forventes klar
til brug i august 2021. I første omgang tages 12 ud af de 15 pladser i brug,
men der vil være mulighed for at indskrive tre ekstra børn efter behov. Med
tilbygningen vil institutionen kunne rumme 33 vuggestuebørn. Herudover kan
institutionen fortsat rumme 66 børnehavebørn.

Projektet i Farre omfatter ombygning og optimering af
eksisterende børnehavelokaler til seks ekstra vuggestuepladser. De nye lokaler
forventes klar til ibrugtagning i efteråret 2020. Idéoplæg, der viser de
ombyggede lokaler, fremgår af bilag 3.  Efter ombygning vil institutionen kunne
rumme 18 vuggestuebørn og 30 børnehavebørn.

**VURDERING**

Børn og Skole har sammen med Teknik og Kultur foretaget en
analyse af, hvor det kan anbefales at etablere vuggestuepladser i [adresse], Hadsten
by og Hammel by. Analysen, som Byrådet behandlede i januar 2019, indeholder en
prioritering af vuggestuepuljen, så etablering af vuggestuepladser foreslås i
to etaper. I forbindelse med behandling af kapacitetsanalysen i juni 2019 blev
det ændret til, at vurdering af behov for vuggestuepladser vil ske i tre
etaper. Etape I er igangsat med etablering af 12 vuggestuepladser i
Jeppe Østergaard og 48 vuggestuepladser i Hinnerup by. Børn og Skole vurderer, at
det med etape II vil være hensigtsmæssigt at etablere ekstra vuggestuepladser i
[adresse] og i [adresse] (jf. A-307 ”Pulje til etablering af vuggestuepladser som
følge af kapacitetsanalysen på dagtilbudsområdet 2019-2023”).

I [adresse] er der et pres på 0-2-års området, og
det er vanskeligt at rekruttere et tilstrækkeligt antal dagplejere. Det
vurderes, at en del af dette pres vil kunne imødekommes med etablering af
vuggestuepladser i [adresse].

Hvis der etableres seks
vuggestuepladser i [adresse], forventer Børn og Skole, at det vil reducere presset
på 0-2-års pladser i [adresse].

Behovet for etape III af den samlede anlægspulje vil blive
genvurderet i forbindelse med kapacitetsanalysen på dagtilbudsområdet 2020-24.
Eventuelle forslag til etablering af vuggestuepladser vil dermed indgå i Budget
2021-24, herunder om der skal foreslås etablering af yderligere kapacitet i
Hadsten og Hammel.

**ØKONOMI**

Anlægspuljen forventes udmøntet i
tre etaper. Etape I er vedtaget af Byrådet i november 2018 og i januar 2019,
hvor der er givet anlægsbevilling på i alt 14,875 mio. kr. Etape II forelægges
Byrådet i denne sag, mens etape III genvurderes i 2020.

Der søges i denne sag en anlægsbevilling på 5,497 mio. kr.
til en udvidelse med 15 vuggestuepladser i Hadsten og seks vuggestuepladser i
Farre finansieret af de afsatte rådighedsbeløb på 7,297 mio. kr. i 2020 og
6,516 mio. kr. i 2021.

Af det afsatte rådighedsbeløb på 7,297 mio. kr. i 2020 er
der tidligere givet en anlægsbevilling på 4,8 mio. kr. til udvidelse med 48
vuggestuepladser i Hinnerup.

Anlægsbevillingen til vuggestuepladser i Hadsten og Farre
samt et beløb til uforudsete udgifter foreslås finansieret af restrådighedsbeløbet
på 2,497 mio. kr. i 2020 og 3,0 mio. kr. ud af det afsatte rådighedsbeløb på
6,516 mio. kr. i 2021.

Såfremt Byrådet godkender anlægsbevillingen, vil der være
forhåndsprioriteret et rådighedsbeløb på 3,0 mio. kr. i budgetlægningen for
2021. Byrådet har i 2019 afsat 10,075 mio. kr. til etablering af
vuggestuepladser. I budget 2020-23 er der afsat yderligere 19,248 mio. kr.
Samlet set er der afsat en vuggestuepulje på 29,323 mio. kr. Godkender Byrådet
anlægsbevillingen i denne sag på 5,497 mio. kr., resterer
der 8,951 mio. kr. af anlægspuljen til vuggestuepladser i etape III.

Nikolaj Poulsen til etablering af 15 vuggestuepladser i
Hadsten og seks vuggestuepladser i Farre opgjort på aktiviteter fremgår af
nedenstående oversigt:

|  |  |
| --- | --- |
| Aktivitet: | Budget kr. |
| Børnely i [adresse]: Ombygninger i eksisterende lokaler til seks ekstra vuggestuepladser | 400.000 kr. |
| Børnehuset [adresse] i Hadsten: Udvidelse med 15 vuggestuepladser ved til- og ombygning. | 4.767.000 kr. |
| Beløb til uforudsete udgifter i forbindelse med udmøntning af vuggestuepulje | 330.000 kr. |
| Anlægsudgifter i alt | 5.497.000 kr. |

Driftsudgifterne til vuggestuepladser udgør netto ca.
10.300 kr. mere pr. plads pr. år end en dagplejeplads. Der er afsat budget til
de afledte driftsmæssige merudgifter samt til ekstraudgifter til bygningsdrift.

**INDDRAGELSE**

Med afsæt i anlægsbevillingen vil [adresse] i
samarbejde med de nedsatte projektgrupper udarbejde projektforslag for den
endelige udformning af etablering af vuggestuepladser i [adresse] i
Hadsten og Børnely i [adresse]. Ud over repræsentanter for Ejendomscentret består
projektgrupperne af ekstern rådgiver, ledelses- og medarbejderrepræsentanter
samt forældrebestyrelsesrepræsentanter fra de enkelte institutioner

Børne- og Skoleudvalget samt Teknik- og Miljøudvalget vil
blive orienteret om projekterne inden byggestart.

**INDSTILLING**

Direktøren for Børn og Skole indstiller til Byrådet:

1.
At der godkendes etablering af 15
vuggestuepladser ved [adresse] i Hadsten og seks
vuggestuepladser ved Den integrerede institution Børnely i Farre i forbindelse
med udmøntning af ’Pulje til etablering af vuggestuepladser som følge af
kapacitetsanalysen på dagtilbudsområdet 2019-2023’.

2.
At der gives en anlægsbevilling på
5,497 mio. kr. til gennemførelse af projekterne finansieret af
rådighedsbeløbene på hhv. 2,497 mio. kr. i 2020 og 3,0 mio. kr. i 2021 til
’Pulje til etablering af vuggestuepladser som følge af kapacitetsanalysen på
dagtilbudsområdet 2019-2023’.

**BESLUTNING**

**Bilag**

|  |  |
| --- | --- |
| Bilag 1: Kapacitetsanalyse på dagtilbudsområdet [adresse] | 710-2019-26992 |
| Bilag 2: Idéoplæg - Vuggestueafsnit ved [adresse] i Hadsten | 710-2019-228411 |
| Bilag 3: Idéoplæg - seks vuggestuepladser i eksisterende lokaler, Børnehaven Børnely | 710-2019-230057 |